कामसूत्रम्/अधिकरणम् ६/अध्यायः २
संयुक्ता नायकेन तद्रण्जनार्थं एकचारिणीवृत्तं अनुतिष्ठेत्((१६६)).		॥	६.२.१	॥
रञ्जयेन्न तु सज्जेत सक्तवच्च विचेष्टेतेति संक्षेपोक्तिः.		॥	६.२.२	॥
मातरि च क्रूरशीलायां अर्थपरायां चायत्ता स्यात्.		॥	६.२.३	॥
तदःभावे मातृकायाम्.		॥	६.२.४	॥
सा तु गम्येन नातिप्रीयेत.		॥	६.२.५	॥
प्रसह्य च दुहितरं आनयेत्.		॥	६.२.६	॥
तत्र तु नायिकायाः संततं अःरतिर्निर्वेदो व्रीडां भयं च.		॥	६.२.७	॥
न त्वेव शासनातिवृत्तिः.		॥	६.२.८	॥
व्याधिं चैकं अःनिमित्तं अःजुगुप्सितं अःचक्षुर्ग्राह्यं अःनित्यं च ख्यापयेत्.		॥	६.२.९	॥
सति कारणे तदपदेशं च नायकानःअभिगमनम्.		॥	६.२.१०	॥
निरःमाल्यस्य तु नायिका चेटिकां प्रेषयेत्ताम्बूलस्य च.		॥	६.२.११	॥
व्यवाये तदुपचारेषु विस्मयः.		॥	६.२.१२	॥
चतुःषष्ट्यां शिष्यत्वम्.		॥	६.२.१३	॥
तदुपदिष्टानां च योगानां आभीक्ष्ण्येनानुयोगः.		॥	६.२.१४	॥
तत्सात्म्याद्रहसि वृत्तिः.		॥	६.२.१५	॥
मनोरथानां आख्यानम्.		॥	६.२.१६	॥
गुह्यानां वैकृतप्रच्छादनम्.		॥	६.२.१७	॥
शयने परावृत्तस्यानुपेक्षणम्.		॥	६.२.१८	॥
आनुलोम्यं गुह्यस्पर्शने.		॥	६.२.१९	॥
सुप्तस्य चुम्बनं आलिङ्गनं च.		॥	६.२.२०	॥
प्रेक्षणं अन्यमनस्कस्य. राजमार्गे च प्रासादस्थायास्तत्र विदिताया व्रीडा शाठ्यनाशः.		॥	६.२.२१	॥
तद्द्वेष्ये द्वेष्यता. तत्प्रिये प्रियता. तद्रम्य रतिः. तं अनु हर्षशोकौ. स्त्रीषु जिज्ञासा. कोपश्चाःदीर्गः.		॥	६.२.२२	॥
स्वकृतेष्वपि नखदशनचिह्नेष्वन्याशङ्का.		॥	६.२.२३	॥
अनुरगस्याःवचनम्.		॥	६.२.२४	॥
आकारतस्तु दर्शयेत्.		॥	६.२.२५	॥
मदस्वप्नव्याधिषु तु निर्वचनम्.		॥	६.२.२६	॥
श्लाघ्यानां नायककर्मणां च.		॥	६.२.२७	॥
तस्मिन्ब्रुवाणे वाक्यार्थग्रहणम्. तदवधार्य प्रशंसाविषये भाषणम्. तद्वाक्यस्य चोत्तरेण योजनम्. भक्तिमांश्चेत्.		॥	६.२.२८	॥
कथास्वनुवृत्तिरन्यत्र सःपत्न्याः.		॥	६.२.२९	॥
निःश्वासे जृम्भते स्खलिते पतिते वा तस्य चार्तिं आशंसीत.		॥	६.२.३०	॥
क्षुतव्याहृतविस्मितेषु जीवेत्युदाहरणम्.		॥	६.२.३१	॥
दौर्मनस्ये व्याधिदौर्हृदापदेशः.		॥	६.२.३२	॥
गुणतः परस्याःकीर्तनम्.		॥	६.२.३३	॥
न निन्दा समानदोषस्य.		॥	६.२.३४	॥
दत्तस्य धारणम्.		॥	६.२.३५	॥
वृथापराधे तद्व्यसने वालङ्कारस्याःग्रहणं अःभोजनं च.		॥	६.२.३६	॥
तद्युक्ताश्च विलापाः.		॥	६.२.३७	॥
तेन सह देशमोक्षं रोचयेत्राजनि निष्क्रयं च.		॥	६.२.३८	॥
सामर्थ्यं आयुष्यस्तदवाप्तौ.		॥	६.२.३९	॥
तस्यार्थाधिगमेऽभिप्रेतसिद्धौ शरीरोपचये वा पूर्वसंभाषित इष्टदेवतोपहारः.		॥	६.२.४०	॥
नित्यं अलङ्कारयोगः. परिमितोऽभ्यवहारः..		॥	६.२.४१	॥
गीते च नामगोत्रयोर्ग्रहणम्. ग्लान्यां उरसि ललाटे च करं कुर्वीत. तत्सुखं उपलभ्य निद्रालाभः.		॥	६.२.४२	॥
औत्सङ्गे चास्योपवेशनं स्वपनं च. गमनं वियोगे.		॥	६.२.४३	॥
तस्मात्पुत्रार्थिनी स्यात्. आयुषो नाधिक्यं इच्छेत्.		॥	६.२.४४	॥
एतस्याःविज्ञातं अर्थं रहसि न ब्रूयात्.		॥	६.२.४५	॥
व्रतं उपवासं चास्य निर्वर्तयेत्मयि दोष इति. अःशक्ये स्वयं अपि तद्रूपा स्यात्.		॥	६.२.४६	॥
विवादे तेनाप्यःशक्यं इत्यर्थनिर्देशः.		॥	६.२.४७	॥
तदीयं आत्मीयं वा स्वयं अःविशेषेण पश्येत्.		॥	६.२.४८	॥
तेन विना गोष्ठ्यादीनां अःगमनं इति.		॥	६.२.४९	॥
निरःमाल्यधारणे श्लाघा उच्छिष्टभोजने च.		॥	६.२.५०	॥
कुलशीलशिल्पजातिविद्यावर्णवित्तदेशमित्रगुणवयोमाधुर्यपूजा.		॥	६.२.५१	॥
गीतादिषु चोदनं अभिज्ञस्य.		॥	६.२.५२	॥
भयशीतोष्णवर्षाण्यनःअपेक्ष्य तदभिगमनम्.		॥	६.२.५३	॥
स एव च मे स्यादित्यौर्ध्वदेहिकेषु वचनम्.		॥	६.२.५४	॥
तदिष्टरसभावशीलानुवर्तनम्.		॥	६.२.५५	॥
मूलकर्माभिशङ्का.		॥	६.२.५६	॥
तदभिगमने च जनन्या सह नित्यो विवादः.		॥	६.२.५७	॥
बलात्कारेण च यद्यन्यत्र तया नीयेत तदा विषं अनःअशनं शस्त्रं रज्जुं इति कामयेत.		॥	६.२.५८	॥
प्रत्यायनं च प्रणिधिभिर्नायकस्य. स्वयं वात्मनो वृत्तिग्रहणम्.		॥	६.२.५९	॥
न त्वेवार्थेषु विवादः.		॥	६.२.६०	॥
मात्रा विना किं चिन्न चेष्टेत.		॥	६.२.६१	॥
प्रवासे शीघ्रागमनाय शापदानम्.		॥	६.२.६२	॥
प्रोषिते मृजानियमश्चालङ्कारस्य प्रतिषेधः. मङ्गलं त्वपेक्ष्यम्. एकं शङ्खवलयं वा धारयेत्.		॥	६.२.६३	॥
स्मरणं अतीतानाम्. गमनं ईक्षणिकोपश्रुतीनाम्. नक्षत्रचन्द्रसूर्यताराभ्यः स्पृहणम्.		॥	६.२.६४	॥
इष्टस्वप्नप्रदर्शने तत्सङ्गमो ममास्त्विति वचनम्.		॥	६.२.६५	॥
उद्वेगोऽनःइष्टे सान्तिकर्म च.		॥	६.२.६६	॥
प्रत्यागते कामपूजा.		॥	६.२.६७	॥
देवतोपहाराणां करणम्.		॥	६.२.६८	॥
सखीभिः पूर्णपात्रस्याहरणम्.		॥	६.२.६९	॥
वायसपूजा च.		॥	६.२.७०	॥
प्रथमसमागमानःअन्तरं चैतदेव वायसपूजावर्जम्.		॥	६.२.७१	॥
सक्तस्य चानुमरणं ब्रूयात्.		॥	६.२.७२	॥
निसृष्टभावः समानवृत्तिः प्रयोजनकारी निरःआशङ्को निरःअपेक्षोऽर्थेष्विति सक्तलक्षणानि.		॥	६.२.७३	॥
तदेतन्निदर्शनार्थं दत्तकशासनादुक्तम्. अनःउक्तं च लोकतः शीलयेत्पुरुषप्रकृतितश्च.		॥	६.२.७४	॥
भवतश्चात्र श्लोकौ		॥	६.२.७५	॥
व्सूक्ष्मत्वादतिःलोभाच्च प्रकृत्याज्ञानतस्तथा. कामलक्ष्म तु दुरःजानं स्त्रीणां तद्भावितैरपि..		॥	६.२.७५	॥
व्कामयन्ते विरज्यन्ते रञ्जयन्ति त्यजन्ति च. कर्षयन्त्योऽपि सर्वार्थाञ् ज्ञायन्ते नैव योषितः((१६७))..		॥	६.२.७६	॥
 चिति श्री वात्स्यायनीये कामसूत्रे वैशिके षष्ठेऽधिकरणे कान्तानुवृत्तं द्वितीयोऽध्यायः.		॥	६.२	॥